- Ошо айҙарҙа башҡарма властан сенатор икенсе тапҡыр алмашына. Мин тәғәйенләгән тәүге кеше, Айрат Ғәскәров, Һаҡлыҡ банкыһының вице-президенты булып эшләйәсәк. Ул пластик түләү системалары өлкәһендә эре белгес. Герман Греф Ғәскәровты Һаҡлыҡ банкыһында эшләү өсөн Федерация Советынан ебәреүемде һорап мөрәжәғәт итте. Был Айрат Рафиҡ улының теләгенә лә тап килә. Универсаль электрон картаны ғәмәлгә индереү буйынса тәүге пилот проекттарының береһе Башҡортостан Республикаһында тормошҡа ашырылыр, тип ышанам.